Venta (ciems)
Venta ir ciems Kuldīgas novada Rumbas pagastā. Izvietojies pagasta vidusdaļā Ventas upes krastā pie Kuldīgas pilsētas robežas autoceļu P108, P118, P120 un P121 krustojumā 3 km no pagasta centra Mežvaldes, 2,5 km no novada centra Kuldīgas un 144 km no Rīgas. Ventā atrodas 2010. gadā atvērtais brīvā laika pavadīšanas centrs «Bukaiši», vairāki uzņēmumi. Apdzīvotā vieta izveidojusies padomju laikā kā kolhoza «Venta» ciemats.